**Beretning til generalforsamlingen i Ringsted Skytteforening**

**Den 28. februar 2022**

En kortere beretning, da der seneste var generalforsamling i september 2021, og foreningen har været delvist nedlukket i 2021 grundet Covid-19.

Året 2021 var igen præget af Covid-19, hvor vi flere perioder var nedlukket og restriktionerne prægede dagligdagen i skytteforeningen, men dog mere lempelige end i 2020. Når vi har åbnet op igen efter nedlukningerne, har det kunne mærkes på træningsaftenerne, idet medlemmerne har været påpasselige og først kommer igen et godt stykke tid efter genåbningerne.

S-cup kunne ikke afholdes i 2021, men vi fik gennemført flere af vores faste aktiviteter såsom udendørsskydning i Søskoven, Fugleskydning og juleafslutning. Ligeledes var der flere frivillige som deltog i Broløbet i september, hvor der bidrag er med til at børn og unge får betalt deres indskud til stævner, samt skytteudstyr og indkøb af nye våben til foreningen til gavn for hele foreningen.

I forhold til stævner, har de aktive skytter deltaget i de stævner der har været mulighed for. Flere skytter deltog i 50 meter DM, hvor alle gjorde deres bedste. Foreningsholdet for børn 50 meter riffel blev landsdelsmestre i 2021.

Som noget nyt i 2021 har vi indført et medlemskort, hvor medlemmer med våben får dette udstedt ved våbenkontrol, nye medlemmer ved indmeldelse og øvrige medlemmer på forespørgsel. Dette erstatter girokortet som tidligere har været medlemskortet. Dette er indført bl.a. grundet at der har været flere udfordringer med personer, som har påstået at de har betalt kontingent uagtet at de ikke havde dette. Ved indførsel af medlemskortet er tanken, at man skal kunne fremvise dette på forespørgsel, samt lægge det i pant hvis man låner eks. bundstykke.

Færdiggørelsen af Rambla og multihal i Ringsted Sportcenter fylder en del, idet adgangsforhold til foreningen er stærkt udfordret, hvor vi tit bliver glemt, som i f.eks. kan se i aften, hvor der er læsses store pakker med isolering af. Vi har været i dialog med Ringsted Sportcenter og den ansvarlige for byggeriet, men vi bliver gang på gang overset. Hertil har sammenpresset undergrund grundet tung trafik resulteret i, at vand trænger ned i skydekælderen og på skydebanen. Indvielsen er sat til ultimo 2022. Det bliver spændende at se, hvad den nye udvidelse af hallen har af effekt på skytteforeningen og de omkring liggende parkeringspladser

Bestyrelsen og instruktører skal have en stor tak for samarbejdet i det forgangne år. Samt tak til de personer, der på anden måde bidrager til, at foreningen kan fungere i dagligdagen og giver en hånd når det kræves.